somu9/iisc_mono_hindi_female huggingface dataset:
कार्बन-कार्बन बहुबंध यह क्रियात्मक समूह वाले असंतृप्त यौगिक संकलन अभिक्रिया करते है और बनने वाला उत्पाद यह संतृप्त यौगिक होता है|
असंतृप्त यौगिक की आयोडीन या ब्रोमीन के साथ संकलन अभिक्रिया कमरे के तापमान पर तुरंत होती है|
अभिक्रिया के कारण होनेवाला रंग परिवर्तन आँखो को दिखाई देता है|
इसलिए इस अभिक्रिया का उपयोग कार्बनिक यौगिको में बहुबंध पहचानने के लिए परीक्षा के तौर पर किया जाता है|
उपर्युक्त कृती में तेल और आयोडीन का अभिक्रिया में आयोडीन की रंग अदृश्य होता है लेकिन वनस्पती घी के साथ रंग परिवर्तन दिखाई नहीं देता|
इससे आप क्या अनुमान निकालेंगे? किस पदार्थ में बहुबंध है? रंगहीन इथेनाल कमरे के तापमान पर द्रव अवस्था में होता है
इथेनाल को सामान्यतः अल्कोहल या स्पिरीट कहते है| इथेनाल पानी में हर अनुपात में घुलनशील है|
इथेनाल के जलीय विलयन का लिटमस पत्र से परीक्षण करने पर वह उदासीन पाया जाता है|
तनु इथेनाॅल को थोड़ी मात्रा में प्राशन करने पर भी नशा चढ़ता है|
मद्यप्राशन निषेध माना जाता है फिर भी समाज में उसका प्रसार बहुत अधिक दिखाई देता है|
मद्यप्आशन अनेक प्रकार से स्वास्थ्य के लिए घातक है|
शुद्ध इथेनॉल की अत्यंत थोड़ी सी मात्रा का सेवन भी प्राणघातक हो सकता है| इथेनॉल यह एक उत्तम विलायक है|
इथेनाल की आक्सीकरण अभिक्रिया आपने इसी पाठ के पिछले घटक में देखी हैं| इथेनाल की और दो अभिक्रियाएँ आगे दी गई है|
इथेनाल की अभिक्रिया में क्रियात्मक समूह-ओएच की भूमिका महत्त्वपूर्ण है|
सभी अल्कोहलों की सोडियम धातु के साथ अभिक्रिया होकर हाइड्रोजन गैस बाहर निकलती है और सोडियम अल्काक्साइड लवण बनता है|
इथेनाल की सोडियम धातु के साथ अभिक्रिया में हाइड्रोजन गैस और सोडियम इथाक्साइड ये उत्पाद बनते हैं| बड़ी परखनली में दस मिली इथेनाल लीजिए|
चाकू की सहायता से सोडियम के अनाज के दानों के बराबर दो से तीन टुकड़े कीजिए|
इथेनॉल में सोडियम के टुकड़े ड़ालकर परखनली को तुरंत वायूवाहक नलिका जोड़िए|
वायुवाहक नलिका के बाहरी सिरे के पास जलती हुई मोमबत्ती ले जाकर निरीक्षण कीजिए|
वायुवाहक नलिका में से बाहर निकलने वाली गैस कौन-सी है? सोडियम धातु के टुकड़े इथेनॉल के पृष्ठभाग पर तैरते हुए क्यों दिखाई देते हैं? उपर्युक्त कृति सोडियम के स्थान पर मैग्नेशियम धातु के फ़ीतें के टुकड़े का उपयोग करके पुनः कीजिए|
मैग्नेशियम धातु के टुकड़े से क्या हवा के बुलबुले निकलते हुए दिखाई देते हैं? क्या मैग्नेशियम धातु के साथ इथेनाल की अभिक्रिया होती है? इथेनोइक अम्ल में कारबॉक्सिलिक अम्ल यह क्रियात्मक समूह है|
इथेनोइक अम्ल की रासायनिक अभिक्रिया मुख्य रूप से क्रियात्मक समूह के कारण होती है|
इथेनोइक अम्ल की सोडियम हाइड्रॉक्साइड इस तीव्र क्षार के साथ उदासिनीकरण अभिक्रिया होकर लवण और पानी बनता है|
हाँ, बनने वाले लवण का आय्.यू.पी.ए.सी. नाम सोडियम इथेनोएट है और सामान्य नाम सोडियम एसीटेट है|
आपने पिछली कक्षा में देखा कि एसिटिक अम्ल एक सौम्य अम्ल है| सोडियम एसीटेट यह लवण उदासीन होगा|
उपर्युक्त कृति में चूने का पानी दुधिया क्यों हो जाता है?यह अभिक्रिया लिखकर स्पष्ट कीजिए|
दो परखनलियों में दो रंगहीन द्रव हैं उनमें से एक इथेनॉल और दूसरा इथेनाेइक अम्ल है|
किसी परखनली में कौन-सा पदार्थ है यह निश्चित करने के लिए कौन-सी रासायनिक परीक्षा करेंगे? अभिक्रिया लिखकर स्पष्ट कीजिए| इस्टर यह मीठी गंध वाला पदार्थ है|
बहुत से फलों में होनेवाला स्वाद यह उसमें स्थित विशिष्ट इस्टर के कारण होता है|
सुगंधित द्रव्य और स्वादवाले पदार्थ बनाने के लिए इस्टर का उपयोग करते हैं|
सोडियम हाइड्रॉक्साइड इस क्षार के साथ अभिक्रिया करने पर इस्टर से संबंधित अल्कोहल और सोडियम लवण के रूप में कार्बोक्सिल अम्ल फिर से प्राप्त होता है| इस अभिक्रिया को साबुनीकरण अभिक्रिया कहते हैं|
क्योंकि वसा से साबुन बनाने के लिए इस अभिक्रिया का उपयोग करते हैं|
सोडियम हाइड्राक्साइड के विलयन के साथ वसा गरम करने पर साबुन और ग्लिसरीन बनता है|
वसा और ग्लिसरीन में कौन-से क्रियात्मक समूह होंगे ऐसा आपको लगता है ? स्पष्टीकरण सहित लिखिए|
महाअणु : इस अध्याय के प्रारंभ में हमने देखा कि ज्ञात कार्बनिक यौगिकों की संख्या दस लाख के आसपास इतनी विशाल है तथा उनके अणुद्रव्यमानों की व्याप्ती एक सौ एक से एक हजार बारह इतनी विशाल है
अधिक अणुद्रव्यमान वाले अणुओं में घटक परमाणुओं की संख्या बहुत अधिक होती है|
लाखों परमाणुओं से बने प्रचंड कार्बनिक अणुओं को महाअणु कहते हैं| ये बहुलक के अंतर्गत आते हैं|
प्राकृतिक महाअणु : पॉलीसैकराइड, प्रोटीन और न्युक्लिक अम्ल ये प्राकृतिक महाअणु, सजीवसृष्टी के आधारस्तंभ है|
स्टार्च और सेल्युलोज इन पालीसैकराइड यौगिकों से हमें अन्न, वस्त्र और निवास प्राप्त होता हैं|
प्रथिनों के द्वारा प्राणियों के शरीर का बड़ा हिस्सा बनता है|
उसी प्रकार ही उनकी गतिविधियाँ और शारीरिक प्रक्रियाएँ प्रथिनों के द्वारा होती हैं|
न्यूक्लिक अम्ल के द्वारा अणुस्तर पर आनुवंशिकता नियंत्रित होती है| रबड़ यह भी एक प्रकार का प्राकृतिक महाअणु है|
मानवनिर्मित महाअणु : सर्वप्रथम रबड़ और रेशम इनके पर्याय खोजने के उद्देश से प्रयोगशाला और कारखानों में महाअणुओं की निर्मिती हुई|
वर्तमानकाल में जीवन के सभी क्षेत्रों में मानवनिर्मित महाअणुओं का उपयोग होता है|
अनेक छोटे घटक एक-दूसरे से नियमित पद्धती से जुड़कर प्राकृतिक और मानवनिर्मित महाअणुओं की संरचना बनती है| इसलिए महाअणु ये बहुलक होते हैं|
बहुलक : छोटे घटकों की नियमित पुनरावृत्ति से बनने वाले महाअणु को बहुलक कहते हैं|
जिस छोटे घटक की नियमित पुनरावृत्ति से बहुलक बनता है उस छोटे घटक को एकलक कहते हैं|
वह अभिक्रिया जिसमें एकलक अणुओं से बहुलक बनते हैं| उस अभिक्रिया को बहुलीकरण कहते हैं|
उपर्युक्त उदाहरणों में दिए गए बहुलक ये एक ही प्रकार के एकलकों की पुनरावृत्ती से बने हैं,उन्हें समबहुलक कहते है
दूसरा प्रकार यह दो या दो से अधिक एकलकों द्वारा बने हुए बहुलकों का है, उन्हें सहबहुलक कहते हैं
बहुलकों की संरचना उपर्युक्त उदाहरणों जैसी रेखीय होती हैं या शाखित और जालीदार भी होती हैं|
एकलक के स्वरूप और संरचना के प्रकार के अनुसार बहुलकों को विविध प्रकार के गुणधर्मप्राप्त होते हैं|
प्राकृतिक बहुलकों की संरचना और संघटन के बारे में आकलन उनका विघटन करने पर प्राप्त हुआ|
प्रमुख प्राकृतिक बहुलकों का संघटन आगे दी गई तालिका में दिया गया हैं|
अज्ञात का मानव को हमेशा आकर्षण रहा है और उसके बारे में जानकारी प्राप्त कर अपने ज्ञान की परिधि को बढ़ाने का वह सतत प्रयत्न करता आ रहा है|
अंतरिक्ष और उसमें टिमटिमाते तारों का भी उसे प्राचीन काल से कौतूहल रहा होगा|
अंतरिक्ष में उड़ने के स्वप्न वह हमेशा ही देखता रहा होगा और उसके लिए प्रयत्नशील भी रहा होगा|
तंत्रज्ञान और विशेषतः अंतरिक्ष तंत्रज्ञान में हुई प्रगती के कारण बीसवीं सदी के उत्तरार्ध में अंतरिक्ष यानों की निर्मिति की गई है और अंतरिक्षयात्रा करना संभव हुआ|
तब से हजारों कृत्रिम उपग्रह पृथ्वी के चारों ओर परिक्रमा करने के लिए विशिष्ट कक्षाओं में अंतरिक्ष में प्रस्थापित किए गए हैं|
इसके अतिरिक्त सौरमंडल के विविध घटकों का नज़दीक से अभ्यास करने के लिए कुछ विशिष्ट यंत्र, सौर मंडल के विविध घटकों तक भेजकर अंतरिक्ष संशोधन अभियान जारी किए गए हैं|
इस विषय में हम इस पाठ में जानकारी लेने वाले हैं| अवकाश अभियान को दो प्रकार में वर्गीकृत किया जाता है|
कृत्रिम उपग्रह पृथ्वी की कक्षा में प्रस्थापित करके विविध प्रकार के अनुसंधान करना तथा उपग्रहों का अपने जीवनोपयोगी घटकों के लिए उपयोग करना यह पहले प्रकार के अभियानों का उद्देश होता है|
दूसरे प्रकार के अभियानों का उद्देश्य सौरमंडल या उसके बाहर स्थित विविध घटकों तक अंतरिक्ष यान भेजकर उन घटकों का नजदीक से निरीक्षण करना और उनके बारे में जानकारी प्राप्त करना होता है|
कृत्रिम उपग्रहाें के द्वारा कौन-कौन सी दूरबीने पृथ्वी की परिक्रमा करती हैं? उन्हें अंतरिक्ष में रखना क्यों आवश्यक हैं?
आपके भ्रमणध्वनी में सिग्नल कहाँ से आता है? भ्रमणध्वनी टॉवर में वह कहाँ से आता है? दूरदर्शन के कार्यक्रम आपके दूरदर्शन संच तक कैसे आते हैं?
आपने वर्तमानपत्रों में अपने देश के ऊपर मानसून बादलों की स्थिति दर्शानेवाले चित्र देखे होंगे ? वो कैसे प्राप्त होते हैं?
अंतरिक्ष अभियानों द्वारा प्रक्षेपित किए गए कृत्रिम उपग्रहों के कारण आज विश्व एक ‘वैश्विक गाँव’ बन गया है|
घर बैठे दुनिया भर की घटनाओं की जानकारी प्राप्त कर सकते हैं| इंटरनेट का महत्व तो आप सभी जानते हैं|
उसके द्वारा कोई भी जानकारी एक क्षण में उपलब्ध हो जाती है|
आनेवाली प्राकृतिक आपदाओं की पूर्वसूचना प्राप्त होने के कारण सतर्क रहना संभव हुआ है|
युद्ध में शत्रु सेना की स्थिति के बारे में, तथा भूगर्भ में खनिज पदार्थों का भंडार कहाँ है यह जानकारी हम प्राप्त कर सकते हैं| अंतरिक्ष अभियान के ऐसे अनगिनत लाभ हैं|
वर्तमान काल में अंतरिक्ष तंत्रज्ञान के बिना कोई भी देश प्रगती नहीं कर सकता|
प्राकृतिक उपग्रह अर्थात पृथ्वी के या किसी ग्रह के चारों ओर नियमित कक्षा में परिक्रमा करनेवाले खगोलीय पिंड| चंद्रमा यह पृथ्वी का अकेला प्राकृतिक उपग्रह है|
सौर मंडल के अन्य कुछ ग्रहों को एक से अधिक प्राकृतिक उपग्रह हैं|
प्राकृतिक उपग्रह की तरह ही कोई मानव निर्मित यंत्र पृथ्वी के या किसी ग्रह के चारों ओर नियमित कक्षा में परिक्रमा करता है, तो उसे कृत्रिम उपग्रह कहते हैं|
प्रथम कृत्रिम उपग्रह ‘स्पुटनिक’ यह रशिया ने सन उन्नीस सौ सत्तावन में अंतरिक्ष में भेजा| आज ऐसे हजारों उपग्रह पृथ्वी के चारों ओर परिभ्रमण कर रहे हैं|
ये उपग्रह सौर ऊर्जाका उपयोग करते हैं अतः उनके दोनों तरफ पंखों जैसे सौर पॅनल लगे होते हैं|
पृथ्वी से आनेवाले संदेश ग्रहण करने के लिए और पृथ्वी की ओर संदेश भेजने के लिए उपकरण लगे होते हैं|
प्रत्येक उपग्रह में उनके कार्य के अनुसार लगने वाले अन्य उपकरण लगे होते हैं|
पृथ्वी से सूचना और संचार प्रोद्योगिकी के साथ भारत के अंतरिक्ष अनुसंधान क्षेत्र में योगदान दर्शानेवाला संगणकीय प्रस्तुतीकरण बनाकर कक्षा में प्रस्तुत कीजिए|
स्पुटनिक भूगर्भ में खनिज पदार्थों का भंडार कहाँ है। यह जानकारी हम प्राप्त कर सकते हैं अंतरिक्ष अभियान के ऐसे अनगिनत लाभ हैं
उपग्रह की ओर जाने वाले और उपग्रह से पृथ्वी पर भ्रमणध्वनि, भ्रमणध्वनि टॉवर इत्यादी की ओर आने वाले संदेश दर्शाए गए हैं|
विविध प्रकार के कार्य करने के लिए ये उपग्रह अंतरिक्ष में भेजे जाते हैं|
उनके कार्यके अनुसार उनका वर्गीकरण निम्न प्रकार से किया गया है|
जिन उपग्रह के भ्रमण कक्षाओं की भूपृष्ठ से ऊँचाई पैंतीस हज़ार सात सौ अस्सी किलोमीटर या इससे अधिक होती है उन कक्षाओं को उच्च कक्षा कहते हैं|
हम आगे दिए उदाहरण में देखेंगे की भूपृष्ठ से पैंतीस हज़ार सात सौ अस्सी किलोमीटर ऊँचाई पर होने वाले उपग्रह को पृथ्वी के चारों ओर परिक्रमा पूर्ण करने के लिए लगभग चौबीस घंटे लगते हैं|
हमें मालूम है कि पृथ्वी को स्वयं के अक्ष पर एक चक्कर पूर्ण करने के लिए चौबीस घंटे लगते हैं|
इस उपग्रह की कक्षा यदि भूमध्य रेखा के समांतर होगी तो पृथ्वी को स्वयं के अक्ष पर परिवलन करने के लिए लगनेवाला कालावधी और उपग्रह को पृथ्वी के चारों ओर परिभ्रमण करने के लिए लगनेवाला कालावधी एक होने के कारण पृथ्वी के सापेक्ष यह उपग्रह अंतरिक्ष मे स्थिर है ऐसा प्रतीत होता है|
इसलिए ऐसे उपग्रहों को भूस्थिर उपग्रह ऐसे कहते हैं|
ऐसे उपग्रह भूस्थिर होने के कारण पृथ्वी के एक ही भाग का सतत निरीक्षण कर सकते हैं|
इसलिए मौसम विज्ञान, दूरध्वनि, दूरचित्रवाणी, आकाशवाणी इनके संदेशवाहनों में भी इनका उपयोग होता है|
जिन उपग्रह के भ्रमण कक्षाओं की ऊँचाई भूपृष्ठ से दो हजार किलोमीटर से पैंतीस हजार सात सौ अस्सी किलोमीटर के बीच होती है उन कक्षाओं को मध्यम कक्षा कहते हैं|
भूस्थिर उपग्रह भूमध्यरेखा के बिलकुल ऊपर परिभ्रमण करते है|
अतः उत्तर और दक्षिण ध्रुवीय प्रदेशों का अभ्यास करने के लिए वे उपयोगी नहीं होते|
इसके लिए ध्रुवीय प्रदेशों पर से जानेवाली दीर्घवृत्ताकार मध्य कक्षा उपयोग में लाई जाती हैं| इन कक्षाओं को ‘ध्रुवीय कक्षा’ कहते हैं|
स कक्षा में उपग्रह लगभग दो से चौबीस घंटों में एक परिक्रमा पूर्णकरता है|
कुछ उपग्रह भूपृष्ठ से लगभग बीस हजार दो सौ किलोमीटर ऊँचाईपर वृत्ताकार कक्षा में भ्रमण करते हैं| दिशा-दर्शक उपग्रह इन कक्षाओं में भ्रमण करते हैं|
जिन उपग्रह के भ्रमण कक्षाओं की ऊँचाई भूपृष्ठ से एक सौ अस्सी किलोमीटर से दो हज़ार किलोमीटर होती हैं उन कक्षाओं को निम्न कक्षा कहते हैं|
वैज्ञानिक प्रयोगों के लिए या मौसम के अध्ययन के लिए उपयोग में लाए जाने वाले उपग्रह निम्न कक्षाओं में भ्रमण करते हैं|
उनकी कक्षाओं की ऊँचाई के अनुसार लगभग नब्बे मिनिट में उनका परिभ्रमण पूर्ण होता है|
आंतरराष्ट्रीय अवकाशस्थानक , हबल दूरबीन ये भी इसी प्रकार की कक्षओं में परिभ्रमण करते हैं|
उपग्रहों को उनकी निर्धारित कक्षाओं में स्थापित करने के लिए उपग्रह प्रक्षेपकाें का उपयोग किया जाता है|
उपग्रह प्रक्षेपक का कार्य न्यूटन के गतिविषयक तीसरे नियम पर आधारित है| प्रक्षेपक में विशिष्ट प्रकार के ईंधन का उपयोग करते हैं|
इस ईंधन के ज्वलन से निर्माण होनेवाली गैसें गर्म होने के कारण प्रसारित होती है और प्रक्षेपक की पूँछ की ओर से प्रचंड वेग से बाहर निकलती हैं|
इसकी प्रतिक्रिया स्वरूप प्रक्षेपक पर एक ‘धक्का’ कार्यकरता है| प्रक्षेपक पर लगनेवाले धक्केके कारण प्रक्षेपक अंतरिक्ष में प्रक्षेपित होता है|
उपग्रह का भार कितना है और वह कितनी ऊँचाई पर स्थित कक्षा में प्रस्थापित करना है इसके अनुसार प्रक्षेपक की रूपरेखा निश्चित की जाती है|
प्रक्षेपक को लगने वाला ईंधन भी इसी आधार पर निश्चित किया जाता है| वास्तव में प्रक्षेपक में ईंधन का ही भार बहुत अधिक होता है|
अतः प्रक्षेपक को प्रक्षेपित करते समय उसके साथ ईंधन के बहुत अधिक भार को भी वहन करना पड़ता है| अतः इसके लिए खंडों में बने हुए प्रक्षेपक का उपयोग करते हैं|
इस युक्ती के कारण प्रक्षेपक ने उड़ान भरने के पश्चात क्रमशः उसका भार भी कम करते बनता है| उदाहरण, माना कोई प्रक्षेपक दो खंडो वाला है|
प्रक्षेपक की उड़ान के लिए पहले खंड का ईंधन और इंजिन का उपयोग किया जाता है| इससे प्रक्षेपक को एक निश्चित वेग और ऊँचाई प्राप्त होती है|
इस पहले खंड का ईंधन समाप्त होने के पश्चात खाली टंकी और इंजीन प्रक्षेपक से मुक्त होकर नीचे समुद्र में या निर्जन स्थान पर गिर जाते हैं|
पहले खंड का ईंधन समाप्त होते ही दूसरे खंड का ईंधन प्रज्ज्वलित हो जाता है|
अब प्रक्षेपक में केवल दूसरा खंड होने के कारण उसका भार बहुत कम हो जाता है और वह अधिक वेग से सफ़र कर सकता है| सामान्यतः सभी प्रक्षेपक ऐसे दो या अधिक खंडो से बने होते हैं|
उदाहरण के तौर पर आकृति में भारत की इसरो इस संस्था ने बनाए हुए एक प्रक्षेपक का चित्र दिया गया है|
प्रक्षेपक बहुत महंगे पड़ते हैं, क्योंकि उनका उपयोग केवल एक बार ही किया जा सकता है
अधिकांश उपग्रह हमारे जीवन को अधिक समृद्ध बनाने के लिए उपयोग में लाए जाते हैं|
कृत्रिम उपग्रहों पर रखी गई दूरबीनों के द्वारा विश्व के विविध घटकों की अधिक जानकारी कैसे प्राप्त की जाती है। हमने पिछली कक्षा में देखा है
इसी प्रकार से कुछ अंतरिक्ष अभियान विश्व के विषय में अपने ज्ञान को बढ़ाने के लिए चलाए जाते हैं|
ऐसे अभियानों से नई जानकारी प्राप्त हुई है और सौर मंडल की उत्पत्ती तथा उत्क्रांती को समझने में प्रगती हुई है|
ऐसे अभियानों के लिए अंतरिक्ष यान पृथ्वी के गुरूत्वाकर्षण बल से मुक्त होकर अंतरिक्ष में सफर कर सकने चाहिए|
गुरुत्वाकर्षण इस पाठ में हम पढ़ चुके हैं कि ऐसा होने के लिए किसी वस्तु का प्रारंभिक वेग अर्थात पृथ्वी के पृष्ठभाग पर का वेग यह पृथ्वी के पलायन वेग से अधिक होना आवश्यक होता हैं|
किसी ग्रह का पलायन वेग यह निम्नलिखित सूत्र से ज्ञात किया जाता है|
अभियान चंद्रमा यह हमारे लिए सबसे नज़दीकी खगोलीय पिंड होने के कारण सौरमंडल के घटकों की ओर भेजे हुए अभियानों में से सबसे पहले अंतरिक्ष अभियान है|
ऐसे अभियान आज तक सोव्हियत युनियन, अमेरिका, युरोपियन देश, चीन, जपान और भारत ने जारी किए हैं|
सोवियत यूनियन ने भेजी हुई लूना श्रृंखला के अंतरिक्ष यान चंद्रमा के नजदीक पहुँचे थे|
उन्नीस सौ उनसठ में प्रक्षेपित किया गया लूना दो यह ऐसा ही पहला यान था|
इसके पश्चात उन्नीस सौ छिहत्तर तक भेजे गए पन्द्रह यानों ने चंद्रमा का रासायनिक विश्लेषण किया और उसके गुरुत्व, घनत्व तथा चंद्रमा से निकलने वाले प्रारणों का मापन किया|
अंतिम चार यानों ने वहाँ के पत्थरों के नमूने पृथ्वी पर स्थित प्रयोगशालाओं में अध्ययन करने के लिए लाए| ये अभियान मानवरहित थे|
अमेरिका ने भी उन्नीस सौ बासठ से उन्नीस सौ बहत्तर में चंद्र अभियान जारी किए| उसकी विशेषता यह थी उनके कुछ यानों द्वारा मानव भी चंद्रमा पर उतरे|
जुलाई उन्नीस सौ उनहतर में नील आर्मस्ट्राँग ये चंद्रमा पर कदम रखनेवाले प्रथम मानव बने|
सन दो हजार आठ में भारतीय अंतरिक्ष अनुसंधान संगठन ने चंद्रयान {1}{एक} का सफल प्रक्षेपण किया और यह यान चंद्रमा की कक्षा में प्रस्थापित किया| इस यान ने पृथ्वी पर एक वर्ष तक जानकारी भेजी|
इस अभियान की सबसे महत्वपूर्ण खोज है चंद्रमा पर पानी का अस्तित्व| यह खोज करने वाला भारत यह पहला देश है|
चंद्रमा के बाद पृथ्वी के लिए दूसरा नजदीकी खगोलीय पिंड है मंगल| मंगल ग्रह पर भी अनेक राष्ट्रों ने यान भेजे|
परंतु ,यह अभियान कठिन होने के कारण उनमें से करीब आधे अभियान सफल नहीं हो सके हम सभी काे गौरव महसूस हो ऐसा कार्य इस्रो ने किया है|
इसरो अत्यंत कम खर्च में नवंबर तीन में प्रक्षेपित किया मंगलयान सितंबर चार में मंगल की कक्षा में प्रस्थापित हुआ और उसने मंगल के पृष्ठभाग तथा वायुमंडल की महत्वपूर्ण जानकारी प्राप्त की
अन्य ग्रहों का अध्ययन करने के लिए भी अनेक अभियान जारी किए गए|
इनमें से कुछ यानों ने ग्रहों की परिक्रमा की, कुछ यान ग्रहों पर उतरे तो कुछ ग्रहों के नजदीक से उनका निरीक्षण कर आगे निकल गए|
इसके अलावा लघुग्रह और धूमकेतू के अध्ययन के लिए अंतरिक्ष यान भेजे गए और लघुग्रह पर स्थित धूल कण और पत्थर पृथ्वी पर लाने में सफलता प्राप्त हुई|
इन सभी अभियानों से हमें मूल्यवान जानकारी प्राप्त होती है और अपने सौरमंडल की उत्पत्ति और उत्क्रांति के बारे में अपनी कल्पनाएँ और अधिक स्पष्ट हो रही हैं|
भारत ने भी प्रक्षेपकाें के विज्ञान और तंत्रज्ञान में बहुत गौरवशाली प्रगति की है|
भारत ने अंतरिक्ष विज्ञान और विज्ञान में की हुई प्रगति का राष्ट्रीय और सामाजिक विकास में बहुत बड़ा योगदान है|
दूरसंचार , दूरचित्रवाणी प्रसारण और मौसम विज्ञान सेवा इनके लिए इंसाट और जीएसएटी उपग्रह श्रृंखला कार्यरत है|
इसी श्रृंखला का एडुसैट उपग्रह तो केवल शैक्षणिक क्षेत्र के लिए उपयोग में लाया जाता है|
देश में प्राकृतिक संसाधनों का नियंत्रण और व्यवस्थापन और आपत्ती व्यवस्थापन के लिए आई.आर.एस उपग्रह श्रृंखला कार्यरत है|
पृथ्वीपर किसी भी जगह का भौगोलिक स्थान अर्थात इस जगह का अत्यंत अचूक अक्षांश और रेखांश निश्चित करने के लिए आई.आर.एन.एस.एस यह उपग्रह श्रृंखला प्रस्थापित की गई है|
जिनमें अब निष्क्रीय उपग्रह, प्रक्षेपण के समय प्रक्षेपकों से अलग हुए खंड, कोई उपग्रह दूसरे उपग्रह से या अंतरिक्ष में स्थित किसी पिंड से टकराने पर निर्माण हुए टुकड़े ये सभी वस्तुएँ इसके अंतर्गत आती हैं|
सन छह के एक अनुमान के अनुसार ऐसी निरूपयोगी वस्तुओं के एक सेंटि मीटर से अधिक लंबाई वाले दो करोड़ टुकड़े पृथ्वी के चारों ओर परिभ्रमण कर रहे हैं|
ये सभी अंतरिक्ष कचरा हैं| यह कचरा कृत्रिम उपग्रहों के लिए हानिकार हो सकता हैं|
उपग्रहों पर और अन्य अंतरिक्ष यानों पर टकराकर वह उन्हें हानि पहुँचा सकता है| यह कचरा दिन पर दिन बढ़ता जा रहा है| अतः भविष्य में नए अंतरिक्ष यानों का प्रक्षेपण मुश्किल हो जाएगा|
अतः इस कचरे का व्यवस्थापन करना आवश्यक है| इस हेतु कुछ पद्धतियों का अध्ययन और कुछ प्रयोग किए जा रहे हैं|
उत्तरी आकाश में एक अन्य प्रमुख तारामण्डल कैसियोपिया है|
किसी तारामण्डल में केवल पाँच से दस तारे ही नहीं होते| इसमें बहुत सारे तारे होते हैं |
तथापि, हम अपनी नंगी आँखों से किसी तारामण्डल के केवल चमकीले तारों को ही देख पाते हैं|
जिन तारों से मिलकर कोई तारामण्डल बनता है, वे सब हमसे समान दूरी पर नहीं हैं|
वे आकाश में केवल एक ही दृश्य रेखा में हैं| सूर्य तथा इसकी परिक्रमा करने वाले खगोलीय पिंडों से मिलकर सौर परिवार बना है|
इस परिवार में बहुत से पिंड हैं, जैसे-ग्रह, धूमकेतु, क्षुद्रग्रह तथा उल्काएँ|
सूर्य तथा इन पिंडों के बीच गुरुत्वाकर्षण बल के कारण ये पिंड सूर्य की परिक्रमा करते रहते हैं|
यह सौर परिवार की एक सदस्य है| यह एक ग्रह है|
इसके अतिरिक्त सात अन्य ग्रह हैं जो सूर्य की परिक्रमा करते रहते है|
सूर्य से दूरी के अनुसार इनके क्रम इस प्रकार हैः बुध, शुक्र, पृथ्वी, मंगल, बृहस्पति, शनि, यूरेनस तथा नेप्ट्यून|
मैने तो यह पढ़ा था कि सौर परिवार में नौ ग्रह हैं| सन् दो हजार छः तक सौर परिवार में नौ ग्रह थे| प्लूटो सौर परिवार का सूर्य से दूरतम ग्रह था|